
ΕΦΗΜΕΡΙΕ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
14 ΙΟΥΝΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

405 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του δήμου Αμυνταίου (ν. Φλώρι¬ 
νας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΠΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 (ΦΕΚ 4/Α) και ειδικότερα 
τα άρθρα 6 (παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν. δ/τος της 17.7.1923 «Περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 
16. 

4. Τις διατάξεις του ν. 1647/1985 «Οργανισμός Κτηματολογίου 
και Χαρτογραφήσεων Ελλάδας (ΟΚΧΕ) και άλλες σχετικές διατάξεις» 
(ΦΕΚ 141/Α) και ειδικότερα το άρθρο 13. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/87 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β ). 

8. Την υπ’ αριθ. 66312/2924/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου (Γ.Π.Σ.) του δήμου Αμυνταίου ν. Φλώρινας» (ΦΕΚ 
1205/Δ/86). 

9. Τις υπ’ αριθ. 69, 70, 71, 90 και 91/1987 γνωμοδοτήσεις του 
δημοτικού συμβουλίου Αμυνταίου. 

10. Την υπ’ αριθ. 6/27.7.1987 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος ν. Φλώρινας. 

11. Τις υπ’ αριθ. 578/1987 και 67/1988 γνωμοδοτήσεις του Συμ¬ 
βουλίου της Επικράτειας, με πρόταση του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμήματος της βόρειας και νότιας 
πολεοδομικής ενότητας του δήμου Αμυνταίου (ν. Φλώρινας) με τον κα¬ 
θορισμό οικοδομήσιμων χώρων, οδών, πεζοδρόμων, χώρων πρασίνου, 
πλατειών, στάθμευσης αυτοκινήτων, χώρων παιδικής χαράς, χώρων 
βρεφονηπιακών σταθμών, χώρου δημοτικού σχολείου, χώρου νηπια¬ 
γωγείου, χώρου στάθμευσης φορτηγών αυτοκινήτων, χώρου στάθμευ¬ 


σης λεωφορείων, χώρος σιδηροδρομικών γραμμών ΟΣΕ, όπως οι ρυθ¬ 
μίσεις αυτές φαίνονται στα σχετικά οκτώ (8) χρωματισμένα πρωτότυπα 
διαγράμματα που θεωρήθηκαν από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθ. 17202/1988 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Άρθρο 2. : 

Εγκρίνεται, όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το πολεοδομικό σχέδιο επιβάλλεται 
προκήπιο πλάτους τεσσάρων (4), πέντε (5) και έξι (6) μέτρων, όπως 
φαίνεται στα ίδια διαγράμματα. 

Άρθρο 4. 

1. Στους οικοδομήσιμους χώρους που χαρακτηρίζονται με το στοι¬ 
χείο Ο.Τ. στα σχετικά διαγράμματα επιτρέπεται η χρήση γενικής κα¬ 
τοικίας όπως προσδιορίζεται με το άρθρο 5 του π. δ/τος 81/80 (ΦΕΚ 
27/Α) με εξαίρεση τα πρατήρια βενζίνης, που αναφέρονται στην περί¬ 
πτωση στ της παραγράφου 2 του ανωτέρω άρθρου. 

2. Στους οικοδομήσιμους χώρους που χαρακτηρίζονται με το στοι¬ 
χείο Α από σχετικά διαγράμματα επιτρέπονται οι χρήσεις γενικής κα¬ 
τοικίας ως ανωτέρω και μη ιδιαιτέρως οχλούσες επαγγελματικές εγκα¬ 
ταστάσεις κατά το άρθρο 6 του π* δ/τος 81/1980. 

Άρθρο 5. 

1. Καθορίζεται Ζώνη Κοινωνικού Συντελεστή (Ζ.Κ.Σ.) όπως φαίνε¬ 
ται στα σχετικά διαγράμματα. 

2. Στη ζώνη αυτή για την εφαρμογή των κατ’ άρθρο 6 παράγραφος 
6 του ν. 1337/1983 προγραμμάτων εφαρμόζεται δεύτερος αυξημένος 
συντελεστής δόμησης (Κοινωνικός Συντελεστής) ένα και εξήντα (1,60). 

3. Στην περίπτωση αυτή το μέγιστο ύψος των κτιρίων ορίζεται σε 
δέκα τρία (13) μέτρα. Η εφαρμογή του Κοινωνικού Συντελεστή Δόμη¬ 
σης ισχύει για οικόπεδα έμβαδού άνω των εξακοσίων (600) τ.μ. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέ-κκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα τα οποία: 

α) κατά τη δημοσίευση του παρόντος διατάγματος έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

β) Προκύπτουν από την οριστική πράξη εφαρμογής της πολεοδομι¬ 
κής μελέτης ή προέρχονται από τις εισφορές σε γη σύμφωνα με το άρθρο 
8 του ν· 1337/1983 εφόσον έχουν: 

- Ελάχιστο πρόσωπο: οκτώ (8) μέτρα. 

-Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο- 

δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 τ.μ. εφό¬ 
σον η συνολική επιφάνεια ορόφων δεν υπερβαίνει τά 120 τ.μ*.' 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι της 10.3.1982 αφού αφαιρεθεί το εμβαδόν 
της εισφοράς σε γη σύμφωνα με το ν. 1337/1983. 

7. Μέγιστο επιτρεπόμενο ύψος των κτιρίων ενΜέα (9) μέτρα. 

Πάνω από το μέγιστο επιτρεπόμενο ύψος των κτιρίων επιτρέπεται η 

κατασκευή στέγης μεγίστου ύψους ενός μέτρου και ογδόντα εκατοστών 


(1,80) με κλίση μέχρι 35%. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

β Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

